Den Vest-Sjællandske Avis, 1828-01-29
Nyeste Post-Efterretninger. Den udenlandske Post har vel medbragt Efterretninger fra London, men ingen nyere end de sidste eller de af 18de Decbr., saa man er ikke blevet videre opklaret om det nye Ministeriums Organisation. - Kongens alvorlige Sygdom skal være en Følge af, at han for en 14 Dage siden forkiølede sig stærkt ved at kjøre ud i en aaben Vogn i det fugtige Veir. - Deficit i Financerne ere vel ikke betydelig imod 1826; men dette Aar var allerede slet, saa at der dog atter vil blive et stort Hul at stoppe; man tilstaaer nu i England, at Aarsagen hvorfor det ikke er blevet værre er at der var saamegen Kornindførsel tilladt i Fior. – Det er mærkeligt at Statspapirene stige ved den Udsigt at et Toryministerium bliver udvalgt; Aarsagen er, at man meener at det vil holde fast ved Gammel Englands Grundsætninger og ingen Afgivt lægge paa Eierne af Stocks. Nogle meene ogsaa at Hertugen af Wellington bliver selv Premier Minister; det kan ikke hielpe at anføre de øvrige Formodninger, da alt er endnu uvist. Der maae komme hvilket Ministerium der vil, naar det blot vil holde fast ved Pacifications-Tractaten af 6te Juli f. A.; thi ellers vil Europa let komme til at svømme i Blod, og man maae ønske Fred imellem alle cultiverede Nationer og kun Krig imod Barbarer om de endog af Frygt eller efter Veiledning paatage sig Mine af Moderation og Retskaffenhed. Følgende Aarsager angives til det Engelske Ministeriums Opløsning: Der vare opkomne Uenigheder i Cabinettet imellem Hr. Huskisson og Hr. Herries; hiin havde besluttet at ville indføre et Sparsomheds=System og at giøre det offentlige Regnskabsvæsen meere simpelt og tydeligt. Jngen modsatte sig denne Finantsplan og Lord Althorps Udnævnelse til Præses for den nye Financecommittee, undtagen Hr. Her ries og dette paa en saa afgjort Maade at Hr. Huskisson erklærede: at de ikke længere kunde være Medlemmer af det samme Ministerium, hvorpaa Hr. Herries indgav sin Resignation. Denne Uenighed havde til Følge at Lord Goderich erklærede: at han nu ikke meere var istand til at lede Regieringen, hvorpaa Kongen raadførte sig med Hertugen af Wellington, om at danne en varig Administration. Hertugen har havt flere Samtaler med Hs. Majestæt. Andre sige, at det ikke saavel var en forskiellig Meening angaaende Finantsvæsenets Bestyrelse, som har bevæget Hr. Herries til denne Beslutning, som den Omstændighed at Hr. Huskisson vilde stille Lord Althorp i Spidsen for Finnancecommitteen uden at have spurgt ham herom i Forveien, hvilket han betragtede som aldeles uforeeneligt med hans politiske Stilling. J hvorledes Sagen endog forholder sig; thi den er nok endnu ikke bleven fuldkomment opklaret, saa er dog saameget vist, at en ministeriel Forandring ikke kan omtvivles, og at Cabinettet er saa godt som opløst, da Lord Goderich har taget sin Afsked; ogsaa veed man at Hertugen af Wellington har havt endeel Sammenkomster med Hr. Peel, Lord Eldon og de øvrige Torys, saa at man har største Grund til at formode, at dette Partie vil faae Overhaand i det nye Ministerium. Veien under Themsen havde hidintil havt den heldigste Fremgang; i et meget glimrende Selskab af Herrer og Damer havde Jnfanten Don Miguel i den drukket paa Kongens Sundhed og Foretagendets heldige Fremgang, og Hr. Brunel havde foræret ham en Model af denne underjordiske Vei; men den 12te Januar mødte den forhen omtalte Ulykke, hvorved den yngre Hr. Bru neel med Møie reddede sit Liv og blev meget beskadiget. Han fortæller: at Vandet brød ind af et Hull nær ved Skioldet, da Arbeidsfolkene vilde tage nogle Pæle bort, som understøttede Jorden. Han søgte saameget som mueligt at ville redde Arbeidsfolkene; men maatte tilsidst tænke paa sig selv og svømmede med stor Anstrængelse til Jndgangen. Man har siden forgiæves giort sig Umage for at faae fat paa de Omkomnes Liig; den ældre Hr. Brunel og andre Jngenieure have undersøgt Stedet med Dykkerklokken og man synes endnu ikke at ville opgive dette Kæmpeværk det lader ikke til at det har faaet nogen væsentlig Skade; men Aabningen har dog siden udvidet sig. Den Franske og den Brittiske Ambassadeur, som havde forladt Constantinopel den 8de Decbr. ankom derfra til Vurla, en Stad, som ligger paa en Jordtunge sydvest for Smyrna. Saasnart de Brittiske Undersaatter i denne Stad erfarede dette, saa afsendte de en Deputation til Hr. Stratford Canning, hvori de bade ham om Foranstaltninger for at giøre en Ende paa Søerøveriet og for at forskaffe Smyrna Neutraliteten.